|  |  |  |
| --- | --- | --- |
| **Tantervi egység, (al)modul neve: Összefüggő szakmai gyakorlat** | | **Kreditszáma: 30** |
| Tantervi helye: **4. félév** | | |
| 560 óra szakmai gyakorlat bölcsődében | | |
| A számonkérés, értékelés módja: | | |
| A hallgatók a gyakorlati képzés során **gyakorlati portfóliót állítanak össze**, melyek az alábbiakat tartalmazzák: Bemeneti- és kimenti kompetencia térkép, esettanulmány, gyakorlati napló, a foglalkozásokon kívüli rendezvények, programok regisztrálása, a gyakorlóhely értékelése. A gyakorlati képzésen nyújtott teljesítmény és a portfólió együttesen alkotja a gyakorlati jegyet. | | |
| **A szakképzettség feladatprofiljának való megfelelés bemutatása:**  **Összefüggő szakmai gyakorlat** | | |
| Kialakítandó kompetenciák | Konkrét tevékenység | |
| A hallgatók legyenek képesek a szakképzettségnek megfelelő munkahelyen és munkakörben a megszerzett tudás és a gyakorlati készségek együttes alkalmazására, az elméleti és gyakorlati ismeretek összekapcsolására, a munkahely és munkafolyamatok megismerésére, a szakmai kompetenciák gyakorlására. Legyenek képesek a gyermekek egyéni szükségleteinek felismerésére. Legyenek felkészültek a gyermekek napi ellátásában, gondozásában, nevelésében felmerülő feladatok megoldására, a bölcsődei szakemberek közösségébe való beilleszkedésre, szakmai együttműködésre.  A hallgató az elméletben tanult ismereteit alkalmazza a gyakorlatban. Ismerje a helyi adottságokat, tudjon tájékozódni a napi események sorrendjében. Vegyen részt lehetőség szerint a gyermek ellátásában, az egész alcsoport gondozását önállóan végezze a szakvezető felügyelete mellett. | Színtér: bölcsőde.  A gyakorlat folyamata 3 részre osztható.  **1. Megfigyelés szakasza:**  (Tájékozódás az intézményről.)   * A bölcsőde helye és szerepe a gyermekvédelem rendszerében és a társintézményekkel való kapcsolatai. * A bölcsőde építészeti adottságai. * A bölcsőde játszókertje. * A bölcsőde belső terei, funkciója, berendezési tárgyai. * A gyermekintézmény étkeztetési lehetőségei, és az intézménnyel szemben támasztott higiénés követelmények. * Az intézmény működtetéséhez szükséges dokumentációk.   **2. A tevékenység megismerésének szakaszai**:  (A bölcsőde szociális és pedagógiai munkájának, az intézmény adminisztrációs tevékenységének megismerése. A bölcsődei élet szervezésének elvei: kapcsolattartás a szülőkkel, családlátogatás, beszoktatás, saját gondozónő-rendszer, gyermekcsoport szervezése, napirend.)   * A gyermek érkezése a bölcsődébe, elválás az anyától, búcsúzás. * A szabadlevegőn tartózkodás, udvari játéktevékenység és a hozzá kapcsolódó gondozási teendők. * A gyermekek mozgásfejlődésének megfigyelése. * A csecsemő és kisgyermek étkezése. * A folyamatos napirend kialakításának tárgyi és személyi feltételei. * A gondozónők által vezetett dokumentáció áttekintése. * Egy gyermekcsoport testi fejlődésére vonatkozó dokumentáció elemzése. * A gondozónő szerepe a gyermek játékában. Egy kisgyermek játéktevékenységének megismerése, a csoport játékkészletének áttekintése. * A társkapcsolat fejlődésének, alakulásának megfigyelése. A gondozónő feladata ebben a folyamatban. * A gondozónő-gyermek kommunikációjának, metakommunikációjának megfigyelése. * A bölcsődei zenei nevelés feladata, célja, módszertani lehetősége, eszközei. * Alkotótevékenységek megfigyelése a bölcsődében. * Művészeti nevelés megfigyelése a bölcsődében. * A kisgyermek gondozása, az önállósodás, a kompetencia fejlődésének segítése. * Nevelési módszerek alkalmazása a bölcsődében. * Eltérő fejlődésmenetű gyermekek integrációja a bölcsődében. * Különböző szolgáltatások működtetése a bölcsődében. * A bölcsődevezető szervezési feladatai.   **3. Az önálló tevékenység szakasza:**  (A hallgató önálló munkát végez a bölcsődei csoportban.)   * A hallgató az érkező családhoz menjen oda, fogadja a gyermeket. * A reggeli előtt végezze el a gondozási műveleteket. * Reggeliztetés, helyes szokások közvetítése, választási lehetőség biztosítása. * Reggeli utáni gondozási műveletek ellátása. * Játéktevékenység irányítása. * Tízórai kínálása. * Jó idő esetén udvari játék, ehhez gondozási, öltözési műveletek felügyelete. * Udvari játéktevékenység megszervezése. * Játék szervezése a csoportszobában:   manuális tevékenység előkészítése (festés, nyomdázás, papírtépés, gyurmázás, ragasztás, stb.).  énekzenei nevelés a bölcsődében  mozgásfejlesztés a bölcsődében  művészeti nevelés a bölcsődében (mesekönyv, báb, mondóka).   * Fürdőszobai gondozási műveletek segítése. * Ebédhez terítés, az étkezés lebonyolítása, helyes szokások közvetítése, választási lehetőség biztosítása. * Ebéd utáni gondozási műveletek. * Előkészület a délutáni pihenéshez. * Gondozási műveletek. * Szabad játék szervezése a csoportszobában. * A gyermek átadása a szülőknek. | |
|  | | |
|  | | |
|  | | |